Smart GPX

SmartGPX er et program til mobiltelefonen, hvor du kan downloade cachebeskrivelser og dermed geocache papirløst. SmartGPX kan hentes fra mobilen på adressen www.smartcaching.de Det kræver at du har en mobiltelefon med systemet Symbian OS og måske et hukommelseskort til at downloade beskrivelserne på (hvis du har mange).

Cacherne hentes ind via en pocket query fra din PC, og gpx-filerne overføres til telefonen. På telefonen læses gpx-filerne ind i SmartGPX. Dette tager nogen tid hvis du vil læse alle cachebeskrivelser i Danmark ind, ligesom SmartGPX bliver noget tung hvis den skal arbejde med alle beskrivelserne.

Derfor kan det anbefales at lave et filter i SmartGPX, så den fx kun arbejder med cacher inden for en radius på 100 km.

På den måde har du altid beskrivelserne ved hånden hvis du kommer forbi en cache på din tur som du ikke lige havde planlagt, eller mangler oplysninger til en multicache.

Se også

 * Vejledning til GSAK